stanford-oval/wikipedia huggingface dataset:
Ímeri Gramvoúsa

Ímeri Gramvoúsan saari.
| --- | --- |
Muut nimet:  Gramvoúsa (Γραμβούσα)
Sijainti:  35°36′40″N, 23°34′44″E, Kíssamos Chaniá, Kreeta Kreikka
Saariryhmä:  Kreetan saaret
Pinta-ala:  0,722 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ímeri Gramvoúsa (kreik. Ήμερη Γραμβούσα, myös Ímeri Gramvoússa, Ήμερη Γραμβούσσα, usein vain Gramvoús(s)a, Γραμβούσ(σ)α) on Kreikan saari, joka kuuluu Kreetan saariin. Se sijaitsee Egeanmereen kuuluvassa Kreetanmeressä Kreetan luoteiskärjen Gramvoúsan niemimaan pohjoispuolella. Saaren pinta-ala on 0,722 neliökilometriä ja se on asumaton (vuonna 2011). Hallinnollisesti Imeri Gramvoúsa kuuluu Kíssamoksen kuntaan, Chanián alueyksikköön ja Kreetan alueeseen.
Gramvoúsan linnoitus (Kástro).
Saarella on satamapaikka, venetsialaisaikainen Gramvoúsan linnoitus (Kástro) sekä Pyhälle Georgiokselle (Ágios Geórgios) omistettu kirkko. Saaren pohjoispuolella sijaitsee Ágria Gramvoúsan saari. Saarelle tehdään turistiretkiä Kíssamoksen kaupungista eli Kastélli Kissamoústa.
Aiheesta muualla

Kuvia tai muita tiedostoja aiheesta Ímeri Gramvoúsa Wikimedia Commonsissa
Kreetan saaret
| --- | --- |
Pääsaari:  Kreeta
Alisaariryhmät:   Dionysadit Dragonáda  Gianysáda  Paximáda 
Muut pienemmät saaret:   Ágioi Pántes  Ágioi Theódoroi  Ágria Gramvoúsa  Chrysí  Día  Elafonísi  Elása  Gávdos  Gavdopoúla  Gkrántes  Ímeri Gramvoúsa  Kolokythiá  Koufonísi  Kyriamádi  Lazaréta  Makronísi  Mikronísi (Iraklion)  Mikronísi (Lasíthi)  Móchlos  Palaiósouda  Paximádia  Pontikonísi  Pseíra  Síderos  Soúda  Spinalónga  muita saaria
Yliliakka

Seututietä 927 Yliliakassa
Yliliakka tai Yli-Liakka on kylä Tornion kaupungissa. Se sijaitsee noin 12 kilometriä Tornion keskustasta pohjoiseen. Kylässä oli 2006 lopussa 303 asukasta. Yliliakka oli luokiteltu taajamaksi vuonna 1995, jolloin sen väkiluku oli 222 ja pinta-ala 2,0 neliökilometriä.
Aiheesta muualla

Kuvia tai muita tiedostoja aiheesta Yliliakka Wikimedia Commonsissa
Äidit ja tyttäret (ooppera)

Äidit ja tyttäret on Tapio Tuomelan säveltämä Kalevala-aiheinen ooppera vuodelta 1999. Sen libreton kirjoitti Paavo Haavikko. Teos kantaesitettiin Suomen Kansallisoopperassa 6. marraskuuta 1999.
Tuomela suunnitteli ensin yhdistävänsä oopperan tekstin Larin-Kyöstin näytelmästä Lemminkäinen ja Haavikon teoksen Rauta-aika Lemminkäis-kohtauksista. Lemminkäisen tarinaan on lisätty sukurutsainen elementti Kullervon tarinasta: Lemminkäinen ja hänen sisarensa rakastuvat, mutta tunnistettuaan veljensä sisar hukuttautuu. Haavikon libretto on raadollinen ja pessimistinen. Lemminkäinen on teoksen ainoa miesrooli, muuten oopperaa hallitsevat vahvat, arkkityyppiset naishahmot, jotka pyörittävät tahdotonta ja heikkoa Lemminkäistä mielin määrin ja tuomitsevat hänet hapuilemaan pimeässä ikuisesti.
Kalevi Ahon mukaan oopperan musiikki on vokaalisesti näyttävää ja ilmaisuvoimaista kiitollista laulettavaa, ja myös teoksen runsaan 30 hengen kamariorkesteria käytetään värikkäästi. Teoksessa on myös tapahtumia kommentoiva, tanssiva ja kansanomaiseen tapaan laulava naistrio.
Äidit ja tyttäret

| Äidit ja tyttäret |
| --- | --- |
Tyyli:  Viihdeohjelma
Kestoaika:  n. 30 minuuttia
Pääosissa:  Eva Kela (juontaja)
Alkuperämaa:   Suomi
Verkko:  Nelonen
Tuotanto
Tuottaja(t):  Jasmine Patrakka
Tuotantoyhtiö(t):  Zodiak Television Finland Oy/Broadcasters
Palkinnot
Voitetut:  Formaatti-Finlandia (2007)
Äidit ja tyttäret on suomalainen viihdesarja vuodelta 2006. Muuttumisleikkityyppisessä ohjelmassa äidit ja tyttäret saivat uudistaa toistensa tyyliä. Ohjelman juontajana oli Eva Kela. Sarja voitti Formaatti-Finlandia -palkinnon vuonna 2007.
You Boyz Make Big Noize

| You Boyz Make Big Noize Slade |
| --- | --- | --- |

Studioalbumin tiedot
 Julkaistu: 27. huhtikuuta 1987
 Tuottaja(t): Jim Lea, John Punter, Roy Thomas Baker
 Tyylilaji: hard rock aikuisrock
 Levy-yhtiö: RCA
Sladen muut julkaisut
| Crackers 1985 | You Boyz Make Big Noize 1987 | Wall of Hits 1991 |
You Boyz Make Big Noize on alkuperäisen Sladen viimeinen albumi vuodelta 1987. Albumi ei ollut arvostelu- ja myyntimenestys.
Kappaleet

Love Is Like a Rock (Avsec/McClain/Ierace/Honoe/Valentine)
That's What Friends Are for
Still the Same
Fools Go Crazy
You Boyz Make Big Noize
She's Heavy
We Won't Give In
Won't You Rock With Me
Ooh La La in L.A.
Me and the Boys
Sing Shout (Knock Yourself Out)
The Roaring Silence
It's Hard Having Fun Nowadays
Kaikki kappaleet Holder/Lea, ellei toisin mainita.
Vuoden 2007 remasteroidun version bonuskappaleet
Still The Same (extented 12" version)
Gotta Go Home (b-side)
Don't Talk to Me About Love (b-side)
Wild Wild Party
Let's Dance (1988 remix)
You Boyz Make Big Noize (alternate version)
You Boyz Make Big Noize (12" remix)
You Boyz Make Big Noize (instrumental)
You Boyz Make Big Noize (USA mix)
Kokoonpano

Noddy Holder – laulu, kitara
Jim Lea – basso, kosketinsoittimet
Dave Hill – kitara
Don Powell – rummut
Slade
| --- | --- |
Studioalbumit:   Beginnings  Play It Loud  Slayed?  Old, New, Borrowed and Blue  Slade in Flame  Nobody’s Fools  Whatever Happened to Slade?  Return to Base  We’ll Bring the House Down  Till Deaf Do Us Part  The Amazing Kamikaze Syndrome  Keep Your Hands Off My Power Supply  Rogues Gallery  Crackers  You Boyz Make Big Noize 
Livealbumit:   Slade Alive!  Slade Alive Vol II  Alive at Reading (EP)  Slade on Stage  The Slade Live Anthology  Live at the BBC 
Kokoelmat:   Coz I Luv You  Sladest  The Story of Slade  Slade Smashes  Slades Greats  The Slade Collection 81–87  Wall of Hits  The Slade Collection vol. 2 – 79–87  The Genesis of Slade  Feel the Noize – Greatest Hits  Get Yer Boots On – The Best of Slade  The Very Best of Slade  The Slade Box  B-Sides  In for a Penny – Raves & Faves  Rockers  The Collection 79–87  Merry Xmas Everybody: Party Hits  When Slade Rocked the World  Feel the Noize – The Singlez Box!  Cum On Feel the Hitz 
Singlet:   ”You Better Run”  ”Genesis”  ”Wild Winds Are Blowin’”  ”The Shape of Things to Come”  ”Know Who You Are”  ”Get Down and Get With It”  ”Coz I Luv You”  ”Look Wot You Dun”  ”Take Me Bak ’Ome”  ”Mama Weer All Crazee Now”  ”Gudbuy T’Jane”  ”Cum On Feel the Noize”  ”Skweeze Me, Pleeze Me”  ”My Friend Stan”  ”Merry Xmas Everybody”  ”Everyday”  ”The Bangin’ Man”  ”Far Far Away”  ”How Does It Feel”  ”Thanks for the Memory (Wham Bam Thank You Mam)”  ”In for a Penny”  ”Let’s Call It Quits”  ”Nobody’s Fool”  ”Gypsy Roadhog”  ”Burning in the Heat of Love”  ”My Baby Left Me / That’s All Right”  ”Give Us a Goal”  ”Rock ’n’ Roll Bolero”  ”Ginny, Ginny”  ”Okey Cokey”  ”Sign of the Times”  ”We’ll Bring the House Down”  ”Wheel’s Ain’t Coming Down”  ”Knuckle Sandwich Nancy”  ”Lock Up Your Daughters”  ”Rock and Roll Preacher (Hallelujah I’m on Fire)”  ”Ruby Red”  ”(And Now the Waltz) C’est La Vie”  ”My Oh My”  ”Run Runaway”  ”All Join Hands”  ”Little Sheila”  ”7 Year Bitch”  ”Myzsterious Mizster Jones”  ”Do You Believe in Miracles”  ”Hi Ho Silver Lining”  ”Still the Same”  ”That’s What Friends Are For”  ”You Boyz Make Big Noize”  ”We Won’t Give In”  ”Let’s Dance (1988 Remix)”  ”Radio Wall of Sound”  ”Universe”
Överi

| Överi> Tiedot |
| --- | --- |
Toiminnassa:  2020–
Tyylilaji:  rap, trap
Laulukieli:  suomi
Jäsenet:  Oskari Kytömäki   Mikko Kaperi  
Levy-yhtiö:  Etenee Records  
Infobox OKNimi-testi OK: 
Överi on suomalainen rap-duo. Se nousi julkisuuteen toukokuussa 2023 julkaistun Stadin puistot -singlen myötä.
Árvi

| Árvi Άρβη |
| --- | --- |
 Árvin kylä.
 Árvi
 Koordinaatit: 34°59′30″N, 25°27′16″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Viánnos
Hallinto:  
 – Asutustyyppi:  kylä
 – Kallikrates-koodi:  7103000302
Korkeus:  10 m
Väkiluku (2021):  394
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Árvi (kreik. Άρβη) on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 394 (2021).
Árvin kylää.
Árvin kylä sijaitsee Kreetan etelärannikolla noin 80 kilometriä kaakkoon Iraklionista ja noin 35 kilometriä länteen Ierápetrasta. Se on osa Amirásin kyläyhdyskuntaa. Kylä on rakennettu Árvin rotkon suulle. Sen pääkirkko on omistettu Pyhälle Panteleimonille (Ágios Panteleímonas). Lähellä kylää sijaitsee Pyhän Antonioksen luostari (Moní Agíou Antoníou). Heti Árvin pohjoispuolella sijaitsee Néa Árvin kylä, ”Uusi Árvi”.
Antiikin ajan Arian kaupunki sijoitetaan nykyisen kylän lähelle.
Aiheesta muualla

Kuvia tai muita tiedostoja aiheesta Árvi Wikimedia Commonsissa
Wessex

Wessexin alue vuonna 803
Wessex oli yksi anglosaksien valtakunnista, jotka edelsivät Englannin kuningaskuntaa. Sen nimi tarkoittaa läntisiä sakseja (Westseaxe) ja se sijoittui nykyisen Englannin lounaisiin ja eteläisiin osiin. Wessexin pääkaupunki oli Winchester, josta tuli myöhemmin joksikin aikaa koko Englannin pääkaupunki.
Wessexin hallitsijat > Cerdicin dynastia

519–534 Cerdic
534–560 Cynric
560–591 Ceawlin
591–597 Ceol
597–611 Ceolwulf
611–643 Cynegils
noin 626–636 Cwichelm
643–645 Cenwalh
Wessexin hallitsijat > Mercian dynastia

645–648 Penda
Wessexin hallitsijat > Cerdicin dynastia

648–672 Cenwalh
672–674 Kuningatar Seaxburg
674–674 Cenfus
674–676 Aescwine
676–685 Centwine
685–688 Cædwalla
688–726 Ine
726–740 Aethelheard
740–756 Cuthred
756–757 Sigeberht
757–786 Cynewulf
786–802 Beorhtric
802–839 Egbert
839–856 Ethelwulf
856–860 Ethelbald
860–865 Ethelbert
865–871 Ethelred
871–899 Alfred Suuri
899–925 Edvard Vanhempi
925–927 Athelstan
Aiheesta muualla

Kuvia tai muita tiedostoja aiheesta Wessex Wikimedia Commonsissa
Wessex anglosaksien aikana
Áskio (kunnallisyksikkö)

| Áskio Άσκιο |
| --- | --- |
 Kunnallisyksikön sijainti
 Áskio
 Koordinaatit: 40°18′N, 21°30′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Kunta:  Vóio
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  140202
Väkiluku (2011):  4 002
Aikavyöhyke:  UTC+2
 – Kesäaika:  UTC+3
Postinumero:  503 00
Suuntanumero(t):  +30-2465-xxx-xxx
Rekisterikilpi:  KZ
Infobox OKVirheellinen NIMI-arvo: 
Áskio (kreik. Άσκιο; virallisesti Δημοτική Ενότητα Άσκιου, Dimotikí Enótita Áskiou) on yksi Vóion kunnan kunnallisyksiköistä ja entinen itsenäinen Kreikan kunta. Se sijaitsee Kozánin alueyksikössä Länsi-Makedonian alueella. Kunnallisyksikön väkiluku on 4 002 (vuonna 2011).
Áskion kunnallisyksikkö käsittää Vóion kunnan koillisosan. Se on nimetty seudun Áskio-vuoren mukaan. Kunnallisyksikön suurin asutus on Galatinín kylä. Áskio oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóion kunnaksi yhdessä Neápolin, Pentálofoksen, Siátistan ja Tsotýlin kanssa, jolloin se muuttui uuden kunnan kunnallisyksiköksi.
Kunnallisyksikön osat

Áskion kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Erátyra | Erátyra | 1 097 |
| Galatiní | Galatiní | 1 795 |
| Kalonéri | Kalonéri | 483 |
| Námata | Námata | 104 |
| Pelekános | Pelekános | 269 |
| Sisáni | Sisáni | 254 |
Yhteensä: 4 002
Îles Maria

| Îles Maria |
| --- | --- |
 Satelliittikuva atollista
Merialue:  Tyynimeri
Saaria yht.:  4
Suurin saari:  Tanimanu
Muita saaria:  Tinimanu, Haerai, Tapu'ata
Pinta-ala:  1,3 km²
Valtio
Valtio:  Ranska
Territorio:  Ranskan Polynesia
Kunta:  Rimatara
Väestö
Väkiluku:  asumaton
Îles Maria on asumaton koralliatolli Ranskan Polynesiassa, Tyynellämerellä. Se kuuluu Australsaarten saariryhmään. Atolli koostuu neljästä saaresta, jotka sijaitsevat noin 215 kilometrin päässä Rimatarasta ja noin 325 kilometrin päässä Mangaiasta. 
Suurin saarista on 80 hehtaarin Tanimanu. Muut saaret ovat  Tinimanu (35 ha), Haerai (17 ha) ja Tapu'ata (8,5 ha).
Atolli sai nimensä valaanpyyntialus Mariasta, joka kävi saarilla vuonna 1824. Se liitettiin Ranskan Seurasaarten protektoraattiin vuonna 1901. Siitä tuli karkotuspaikka, jonne tuomitut lähetettiin käytännössä nääntymään hengiltä ilman elinkeinoja. Saarille istutettiin kookospalmuja kopran tuotantoa varten 1924. Kopran tuotanto loppui 1980-luvulla, kun yhteysalus lopetti saarilla käymisen.
Ï

Ï ( ï ) on latinalaiseen aakkostoon sovellettu kirjain.
Kirjainta ⟨ï⟩ (i+erokepisteet) käytetään joissain kielissä, kun ⟨i⟩ on toisen vokaalin perässä, mutta vokaalit kuuluvat eri tavuihin, kuten ranskan maïs (/ma.is/, maissi); ilman erokepisteitä ⟨i⟩ kuuluu diftongiin ⟨ai⟩: mais (/mɛ/, mutta). Myös hollannin Oekraïne (/ukrɑːˈinə/, Ukraina), ja joissain englannin lainasanoissa, kuten naïve ( /nɑːˈiːv/ tai /naɪˈiːv/, naiivi).
Ylöjärven Uutiset

Ylöjärven Uutiset on Ylöjärvellä kerran viikossa keskiviikkoisin ilmestyvä sitoutumaton paikallislehti.
Historia

Lehden historia alkaa syyskuusta 1934 jolloin sen perusti Ylöjärvi-nimisenä Jukka Tyrkkö, joka oli myös lehden ensimmäinen päätoimittaja. Vuonna 1957 lehden nimeksi muuttui Ylöjärven Sanomat. Nykyisen nimensä lehti sai vuonna 1999, kun siihen yhdistettiin vuonna 1997 perustettu ilmaisjakelulehti Ylöjärven Seutu. Samassa yhteydessä lehden uudeksi omistajaksi tuli Lempäälän-Vesilahden Sanomat Oy.
Kurussa ilmestynyttä, vuonna 1933 perustettua Kurun Sanomat -paikallislehteä julkaissut Suomen Paikallissanomat Oy myi vuonna 2008 lehden Pirkanmaan Lehtitaloon kuuluvalle Ylöjärven Uutiset Oy:lle, ja tässä yhteydessä Kurun Sanomat yhdistettiin Ylöjärven Uutisiin. Kurun kunta liittyi Ylöjärven kaupunkiin vuoden 2009 alussa.
Toimitus

Ylöjärven Uutisten päätoimittajana on nykyisin (2022) Ville Mäkinen. Oman ilmoituksensa mukaan lehti tavoittaa 13 000 paikallista lukijaa joka viikko.
Ylöjärven kaupunginhallituksessa on ollut keskustelua lehden linjasta, eikä siitä pidetä. Jopa yhteydenpidon katkaisemista lehteen on väläytelty. Päätoimittaja Ville Mäkinen ja kustantajan Pirmedian toimitusjohtaja Olli Sirén pitäisi kutsua keskustelemaan lehden linjasta. Närää on herättänyt muun muassa se, että lehti on kertonut, että poliisi tutkii kaupunginhallituksen päätösten lainmukaisuutta.
Aiheesta muualla

Ylöjärven Uutisten sivut
Ylöjärven Uutisten Youtube-kanava
Weaver-tekniikka

Weaver-tekniikka on eräs paljon käytetty revolverien ja pistoolien ampumistekniikka. Weaver-tyyppistä otetta pistoolista kutsutaan Suomessa myös epäsymmetriseksi otteeksi.
Weaver-ampumistekniikan kehitti eräs Los Angelesin poliisin apulaisseriffi Jack Weaver 1950-luvun lopulla poliisien ampumiskilpailuihin. Tekniikkaa jalosti eteenpäin merijalkaväen eversti Jeff Cooper. Weaver-tekniikka kokonaisuutena käsittää kaksi eri komponenttia. Nämä ovat Weaver-asento ja Weaver-ote.
Ampumisote

Weaver-ote käsiaseesta muodostuu siten, että asekäsi työntää asetta eteenpäin ja tukikäsi painaa vastavoimanomaisesti asekättä taaksepäin ampujaa itseään kohti. Tämän ansiosta rekyyli ei pääse haittaamaan jälkipitoa, vaan ote on tukeva. Näin nopea ja tarkka ampuminen on mahdollista. Molempien käsien kuuluu vaikuttaa yhtäläisellä, suurin piirtein 40–45 paunan, voimalla.
Otteessa molemmat kädet ovat koukussa, asekäsi lievästi ja tukikäsi paljon reilummin. Tukikäden kyynärvarsi on mahdollisuuksien mukaan painettuna vartaloa vasten.
Ampumisote > Chapman-variaatio

Yhdysvaltalainen aseenkäytön kouluttaja, Ray Chapman, on jalostanut Weaver-tekniikan ampumisotteesta omaa nimeään kantavan variantin. Chapman-otteessa asekäsi ei ole koukussa lainkaan, vaan suoraksi lukittuna. Tämän vuoksi tukikäden kyynärvarsi ei voi painua ampujan vartaloon, vaikka onkin tarkoitus pitää yhä lievästi koukistettuna. Tässä muunnelmassa ase puristuu suoraksi lukitun asekäden ja ampujaa itseään kohti painavan tukikäden väliin, eli asekäden ei – Weaver-otteesta poiketen – tarvitse painaa eteenpäin.
Ampumisasento

Weaver-asennossa ampujan jalat ovat nyrkkeilijämäisesti levällään ja reilusti eri tasalla toisiinsa nähden. Tukikäden puoleinen jalka on edessä ja asekäden puoleinen jalka takana niin että ampuja seisoo osittain vinossa tukikäden puoleinen kylki etuviistoon. Etäisyys voi olla hartioiden levyinen tai hieman suurempi. Merkittävää on se, että alkuperäisen tekniikan mukaan jalat kuuluu lukita jäykiksi polvista.
Kritiikki

Vaikka Weaver-tekniikkaa on käytetty menestyksekkäästi ampumiskilpailuissa, on siihen kohdistettu paljon kritiikkiä eri kouluttajien ja ampujien taholta. Erityisesti käsiaseen ammattikäyttöä kouluttavat sanovat että tekniikka on stressitilanteessa sekä stressitilanteen harjoittelua silmällä pitäen aivan liian vaativa muodostettavaksi ja saattaa myös stressin alla väärin rakennettuna haitata ampumista.
Tunnettu amerikkalainen aseauktoriteetti, poliisi, asekouluttaja ja -kirjailija Massad Ayoob, kritisoi tekniikkaa erityisesti sen hankalan muodostamisen takia. Hänen mukaansa siinä on aivan liian paljon yksityiskohtia, jotka eivät varsinkaan stressitilanteessa toimi. Ayoob näkee ongelmaksi myös seisomisen kylki etuviistoon, koska suojaliivit tarjoavat vähemmän suojaa kylkialueella. Jorma Jussilankin mukaan tekniikka vaatii paljon harjoittelua, mutta hän ei näe siinä yhtä paljon kritisoitavaa kuin Ayoob. Hän myöntää itse jopa pitävänsä siitä. Poliisikoulun apulaisjohtajana toimineen psykologi Erkki Ellosen mukaan kylkiasento on kuitenkin stressi- ja uhkatilanteissa huomattavasti luontevampi reaktio kuin vaikkapa tasakylkinen asento, jota Isosceles-tekniikassa sovelletaan.
Muita ampumistekniikoita

Käsiasetekniikoita on kehitelty 1950-luvun jälkeen paljon, ja voikin sanoa että toisen maailmansodan jälkeinen aika on ollut käsiasetekniikoiden kulta-aikaa. Käyttämistekniikat ovat kehittyneet rinta rinnan käsiaseteknologian kanssa. Varteenotettavina vaihtoehtoina uudemmista tekniikkamuunnelmista on syytä mainita ainakin Jussilan esittelemät Isosceles- ja Turret-tekniikat. Mainitsemisen arvoinen on myös yksi uusimmista ampumistekniikoista, englantilaissyntyisen Paul Castlen kouluttama Center Axis Relock (CAR). Kyse ei CAR:ssa kuitenkaan ole pelkästä ampumistekniikasta, vaan kokonaisesta aseistetun lähitaistelun menetelmästä, jossa CAR-tekniikoiden lisäksi saatetaan harjoitella myös ampujakohtaisesti soveltamaan muita itselle istuvia ampumistekniikoita eri tilanteisiin. Järjestelmä ei liene vielä rantautunut Suomeen laajemmassa mittakaavassa.
Aiheesta muualla

http://www.io.com/~cortese/firearms/index.html (Arkistoitu – Internet Archive)
Zirndorf

| Zirndorf |
| --- | --- |
 Fürstenhaus
 vaakuna
 Zirndorf
 Koordinaatit: 49°27′00″N, 10°57′00″E 
Valtio:  Saksa
Osavaltio:  Baijeri
Hallintopiiri:  Mittelfranken
Piirikunta:  Fürth
Pinta-ala:  
 – Kokonaispinta-ala:  28,8 km²
Korkeus:  306 m
Väkiluku (2018):  25 596
 – Väestötiheys:  889,1 as./km²
Postinumero:  90513
Suuntanumero(t):  0911
Infobox OKVirheellinen NIMI-arvo: 
Zirndorf on kaupunki Saksassa Baijerin osavaltiossa. Se kuuluu Fürthin piirikuntaan ja sijaitsee aivan Nürnbergin länsipuolella. Zirndorfin pinta-ala on 28,8 neliökilometriä ja siellä on arviolta 25 596 asukasta (vuonna 2018).
Zirndorfissa sijaitsee Playmobil-leluja valmistavan Brandstätter Groupin pääkonttori. Kaupungissa on myös Playmobil Funpark -huvipuisto.
Aiheesta muualla

Kuvia tai muita tiedostoja aiheesta Zirndorf Wikimedia Commonsissa
Kaupungin viralliset internetsivut (saksaksi)
Yvonne Englich

| Mitalit> Maa:   Saksa.Naisten paini.EM-kilpailut  | Mitalit> Maa:   Saksa.Naisten paini.EM-kilpailut  | Mitalit> Maa:   Saksa.Naisten paini.EM-kilpailut  | Maa:   Saksa> Naisten paini. |
| --- | --- | --- | --- |
|  Pronssia | Dortmund 2011 | 67 kg |  |
Yvonne Englich (o.s. Hees, 5. joulukuuta 1979 – 8. tammikuuta 2018) oli saksalainen naispainija.
51–67 kilogramman painoluokissa kilpaillut Englich saavutti yhden aikuisten arvokisamitalin, EM-pronssin Dortmundissa 2011, ja kilpaili useissa muissa MM- ja EM-kilpailuissa. Hän saavutti myös nuorisoikäluokkien arvokisamitaleja.
Englich avioitui painin olympiamitalisti Mirko Englichin kanssa, ja pari sai kaksi lasta. Englich sairastui syöpään ja kuoli 38-vuotiaana 8. tammikuuta 2018.
Xevious

| Xevious |
| --- | --- |

Kehittäjä:  Namco
Julkaisija:  Namco, Atari,  Nintendo (3D Classics)
Jakelija:  Nintendo eShop
Suunnittelija:  Masanobu Endō
Ohjelmoija:  Masanobu Endō
Julkaistu:  1982
Lajityyppi:  Shoot ’em up
Pelimuoto:  yksinpeli, kaksinpeli
Ikäluokitus:  ESRB: Kaikenikäisille  PEGI 3 
Alusta:  Kolikkopeli, Apple II, Atari 7800, Atari ST, Commodore 64, FM-7, NEC PC-8001, NEC PC-8801, NEC PC-9801, NES, Sega Master System, Sharp MZ, Sharp X1, ZX Spectrum
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Xevious (jap. ゼビウス, Zebiusu) on Namcon vuonna 1982 julkaisema kolikkopeli. Pohjois-Amerikassa pelin levittäjänä toimi Atari. Pelin ohjelmoija on Masanobu Endō. Xevious käyttää Galagan laitteistoalustaa.
Pelin kulku

Pelaaja käyttää kahdeksaan suuntaan ohjaavaa joystickia ohjatakseen Solvalou-nimistä alusta, joka on varustettu eteenpäin ampuvalla Zapper-tulituksella ilmakohteita varten, ja erillistä pomminäppäintä maakohteita varten. Peli sijoittuu Etelä-Amerikkaan Peruun. Pelin maastona on käytetty metsiä, lentokenttiä, merta, armeijan asemia ja Nazca-linjoja.
Pelin kartassa on 16 aluetta, joiden läpäisyn jälkeen peli hyppää takaisin alueelle 7. Solvalou menee jatkuvasti eteenpäin maaston vaihtuessa ja kaikkien maaston kohteiden yli voi lentää vapaasti. Jos pelaaja menettää elämän, peli jatkuu normaalisti alueen alusta. Jos pelaaja on läpäissyt vähintään 70% alueesta, hän siirtyy suoraan seuraavaan alueeseen. Pelaajan on myös mahdollista edetä pelissä ampumatta mitään ilma- tai maakohteista.
Historia

Xevious oli ensimmäisiä pystysuuntaan vieriviä ampumispelejä ja vaikutti tulevaisuudessa voimakkaasti tämän genren peleihin. Grafiikka oli mullistavaa aikanaan ja pelin viholliset oli renderoitu erittäin teräväpiirtoisesti ja niiden luomisessa oli käytetty huolellisesti varjoja ja harmaan eri sävyjä.
Xevious oli myös ensimmäisiä pelejä, jossa oli mahdollista ampua esiin piilossa olevia S-lippuja, joita käytettiin ensimmäisenä Namcon Rally-X-pelissä. S-lippu oli piilotettu neljään eri kohtaan pelissä, ja sen yli lentäminen antoi pelaajalle lisäelämän. Xevious oli myös ensimmäinen kolikkopeli, jolla oli Yhdysvalloissa mainos valtakunnallisessa televisiossa. Atarin mainoslause Englanniksi oli "Are you devious enough to beat Xevious?"
Muusikot Haruomi Hosono (Yellow Magic Orchestra) and Keisuke Kuwata (Southern All Stars) olivat suuria Xeviousin ystäviä ja Hosono teki albumin Namco-videopeleistä, jossa Xevious oli pääteemana.
Namco Museum DS:n mukaan pelistä on tehty myös kolmiosainen novelli "Fardraut".
Vastaanotto

Yhdysvalloissa Xevious sai melko keskinkertaisen vastaanoton, mutta peli oli valtava kulttihitti Japanissa.
Mikrobitin Niko Nirvi antoi pelin kotitietokonekäännökselle (tarkkaa alustaa määrittelemättä) neljä tähteä viidestä. Saman lehden Jukka Tapanimäki antoi myöhemmin NES-versiolle 68 pistettä sadasta.
Aiheesta muualla

Xevious Killer List of Videogamesissä (englanniksi)
Xevious Arcade History -sivustolla (englanniksi)
Xevious MobyGamesissa (englanniksi)
Xevious SpectrumComputing.co.uk -sivustolla (englanniksi)
Xevious MAWS Xevious info
Xevious Hardcore Gaming 101 -sivustolla (englanniksi)
Kuvakaappaus pelistä.